Brîtanya de Festîvala Elewîyan bi şîar Haştîye û Edaletî reya 11. ameye kerdene. Bi hezaran kesî bi reng, bawerî, ziwan û nasnameyê xo tewrê festîvale bîyî.
Bi desan hunermend, roşnvîr, rojnameger û nuştoxî sey Can Dundar, Çileme Kuçukkeleş, Bariş Atay, Osman Baydemir, Abbas Tan, Turan Eser, Ferhat Tunç, Oguz Aksaç, Ali Sizer, Erdal Yapici, Ayfere Duzdaş, Suna Alan, Pinare Aydinlar, Gani Pekşen, Derya Alibabaogulları tewrê festîvele bîyî.
Qiseykerdişan ame vatene ke elewîtîye bi haştîye û azadîye ameya mûntene  û bi tafînayîşê çirayan waştişê haştîye ama ziwan. Qiseykerdişan de bale ameye antene muhîmîya têkoşînê hemparî ser. Reyna bale ameye antene rewşa tepişteyanê sîyasîyan ser û mesajê têkoşînî ameyî dayene. Festîvala ke hîrê rojî kerde derg xeylêk konserî ameyî dayene. Standanê kitaban rê zî zaf eleqe bibi.Seba ke ciwanan kincê xo yê tradîsyonkî kerdî piray, festîvale sey Newroze ravêrte.
